bankivahane
Store norske leksikon,Biologi,Dyreriket,Ryggstrengdyr,Virveldyr,Fugler,Hønsefugler,Fasanfamilien,Gallus
Bankivahane er en fugleart i fasanfamilien. Den er stamform til alle verdens tamhøns, og ble ble temmet i India. Tidfestingen varierer med kildene, men en kilde angir for 8000 år siden, basert på DNA-analyser fra beinfunn.
Den domestifiserte formen holdes som husdyr for egg og kjøtt over hele kloden. De ville fuglene krysser seg ofte med tamformen, slik at den ville formen mange steder er utvasket rent genetisk. En undersøkelse viste at 71-79 prosent av bankivahanens DNA var felles med tamformen. Utseende Bankivahanen er en flott fugl med en rekke ulike farger, oransje, brun, rød, grå, hvit og metallisk grønn. Hanen kan bli 66 cm. Hunnen blir bare 43 cm og er uanselig farget. Den minner i utseende om tamhønsrasen brun italiener, men er mindre og er kraftigere farget. Innen en flokk er det bare den dominante hanen som galer, og lyden er litt kortere enn hos tamformen. Bankivahanen har en skarp spore bak og rett over foten, det vil si en slags pigg. Denne brukes når hanene slåss. Bankivahanen er naturlig nok også langt mer sky enn tamformen. Utbredelse Bankivahanen lever i ulike typer tropeskog i Sør- og Sørøst-Asia, men også i hogde områder og menneskelige bosettinger.  Det er tre nærstående arter i hønseslekten Gallus, også i Sør-Asia. Det har vært hevdet at en eller flere av disse også kan ha bidratt til dagens tamhøns. Les mer i Store norske leksikon hønseslekten tamhøns fasanfamilien